Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Meidän tulisi aina keskittyä Messiaaseen.
Jotta ymmärtäisimme Messiaan työtä, on hyvä tutkia sen esikuvia.
Opimme Toorasta mm. sen, -
että ensimmäinen lunastaja oli Mooses.
Moosesta voidaan pitää tietynlaisena messiaana, -
koska Jumala oli voidellut hänet tuomaan kansa Egyptin orjuudesta -
ja viemään heidät uuteen maahan.
Samoin oikea Messias, lopullinen lunastaja Messias Jeshua -
vie meidät synnin orjuudesta ja tästä maailmasta uuteen maahan, -
Jumalan valtakuntaan.
Raamatun mukaan Messiaan elämästä, työstä ja tarkoituksesta -
voi oppia paljon tutkimalla Moosesta.
Tämä käy ilmi nyt, kun alamme tutkia Hepr. 3:a.
Otetaan nyt Raamatusta esille Heprealaiskirjeen luku 3.
Hepr. 3:1 kreikankielestä käännettynä: -
"Sentähden, pyhät veljet..."
"Pyhät veljet" kuulostaa hyvältä.
Muista, että sana "pyhä" liittyy Jumalan tarkoitusperiin.
"Pyhät veljet" tarkoittaa: Muista, että sinulla on kutsumus elämässäsi.
Jae jatkuu sopivasti: -
"Sentähden, pyhät veljet, jotka olette taivaallisesta kutsumuksesta osalliset."
Meillä on siis taivaallinen kutsumus, joka liittyy valtakuntaan.
Messias käytti monesti valtakunnasta termiä taivasten valtakunta.
Tässä siis sanotaan: Siksi, liittyen Messiaan ristintyöhön -
ja uskollisuuteen, meistä on tullut pyhiä veljiä.
Meidät on pelastettu ja lunastettu. Olemme saaneet Jumalan armon.
Olemme muuttuneet synnin palvelijoista Jumalan palvelijoiksi.
Jumalan palvelijoina hänen tarkoitusperänsä ja tahtonsa -
ovat meille tärkeitä.
"Sentähden, pyhät veljet, jotka olette taivaallisesta kutsumuksesta osalliset -
kiinnittäkää mielenne [ajatelkaa syvästi] -
meidän tunnustuksemme apostoliin ja ylimmäiseen pappiin, Jeesukseen."
Messiaasta ylipappina kertoo parhaiten Heprealaiskirje.
On hyvin tärkeää, että meillä on ylimmäinen pappi, -
joka käsittelee syntiongelmamme.
Se oli ylipapin tehtävä.
Mutta meidän ylimmäinen pappimme on aivan ainutlaatuinen, -
koska hän ei ole Aaronin sukukuntaa vaan eri heimosta peräisin.
Hän ei ole Leevin heimosta vaan Juudan heimosta.
Hänellä on eräs tärkeä kytkös, johon palaamme vielä.
Meillä on taivaallinen kutsumus.
Meidän tulee ajatella syvästi tunnustuksemme apostolia -
Messias Jeshuaa. Apostoli tarkoittaa lähetettyä.
Jae 2: "...joka on uskollinen asettajalleen, -
niinkuin Mooseskin oli 'uskollinen koko hänen huoneessansa'."
Siinä oli kytkös Mooseksen ja Messiaan välillä.
Heillä oli samankaltainen lunastustehtävä.
Lunastus liittyy luonnostaan Jumalan palvelemiseen, palvontaan.
Mooseksella oli faaraolle viesti Jumalalta: -
"'Näin sanoo Herra, Israelin Jumala: -
Päästä minun kansani viettämään minulle juhlaa erämaassa."
Israelilaisten oli määrä palvoa Jumalaa erämaassa.
Eli Raamatun mukaan lunastus liittyy palvontaan.
"... niinkuin Mooseskin oli 'uskollinen koko hänen huoneessansa'.
Sillä hänen on Moosekseen verraten katsottu ansaitsevan -
niin paljoa suuremman kirkkauden..."
Messias ansaitsee suuremman kunnian kuin Mooses, -
koska Mooseksen tehtävänä -
oli vain viedä kansa Egyptistä toiseen maanpäälliseen paikkaan.
Kyse oli fyysisestä lunastuksesta, jolla kyllä oli hengellistäkin merkitystä.
Messias taas ansaitsee suuremman arvon ja kunnian, -
koska hänen lunastuksensa on pääasiassa hengellinen.
Se muuttaa meidät valtakunnan kansaksi.
"Sillä hänen on Moosekseen verraten -
katsottu ansaitsevan niin paljoa suuremman kirkkauden, -
kuin huoneen rakentajan kunnia on suurempi kuin huoneen."
Se on ilmiselvää, koska rakentaja aikoo asua siinä kodissa.
Talo ei ole itsetarkoitus, vaan sen tarkoitus on olla jonkun asunto.
Rakentaja on tärkeämpi kuin talo.
Jae 4: "Sillä jokainen huone on jonkun rakentama, -
mutta kaiken rakentaja on Jumala."
Jumala on rakentanut kaiken, myös valtakunnan.
Meidän kotimme on ikuinen päämäärämme.
Täytyy opettaa huolellisesti, -
koska varsinkin kristityt kohottavat taivaan sellaiseen asemaan, -
josta Raamattu ei puhu.
Eräällä hyvällä julistajalla oli opetussarja nimeltä -
"Taivas, ikuinen kotini". Mutta asia ei ole niin.
Taivas ei ole ikuinen kotimme. Raamatussa sanotaan, -
että ensimmäinen maa ja taivas katoavat. Tulee uusi maa ja taivas.
Kun uskova kuolee, hän on poissa ruumiistaan ja Messiaan luona -
taivaaseen hänelle valmistetussa paikassa.
Se on väliaikaista, koska lopulta pääsemme uuteen Jerusalemiin.
Raamatun mukaan taivas on väliaikainen paikka.
Se, mitä Jumala pääasiassa rakentaa, on hänen valtakuntansa.
"Sillä jokainen huone on jonkun rakentama, -
mutta kaiken rakentaja on Jumala." Painotus on valtakunnassa.
"Ja Mooses tosin oli -
'palvelijana uskollinen koko hänen huoneessansa'."
Mooses oli uskollinen, mutta hän oli palvelija, ei perillinen.
Puhuimme siitä, että perillisenä olemiseen liittyy arvovalta.
Mooseksella ei ollut arvovaltaa, koska hän oli palvelija.
Hän toimi sen mukaan, mitä kuuli Jumalalta.
Mooses ei toiminut aina oikein. Hän iski kalliota sille puhumisen sijaan.
Hän sanoi: "Onko meidän saatava teille vettä tästä kalliosta?"
Hän ei sanonut, että Jumala sitä antoi.
Palvelijana hänet korvattiin toisella.
Messias ei ole pelkkä palvelija.
Raamattu sanoo, että hän ansaitsee suuremman kirkkauden, -
koska hän rakentaa kaiken. Mooses oli vain johtaja.
Hän oli vain se kaveri, joka johdatti kansan Egyptistä erämaahan.
Mooseksen piti viedä heidät luvattuun maahan asti, -
mutta koska hän teki synnin, Joosua johdatti kansan maahan.
Messias taas on kaiken rakentaja. Jae 5: "Ja Mooses tosin oli -
'palvelijana uskollinen koko hänen huoneessansa', -
todistukseksi siitä, mikä vastedes piti sanottaman [valtakunnasta], -
mutta Kristus on uskollinen Poikana, hänen huoneensa haltijana."
Messias ei ollut palvelija vaan Poika, ja Poikana hän oli perillinen -
ja hänellä oli auktoriteetti.
Jae 6 jatkuu ihanasti: -
"... ja hänen huoneensa olemme me..."
Eli huoneen rakentajalla on suurempi kunnia.
Me olemme hänen huoneensa.
Lunastukseen kuuluu, että hän tekee työtä elämässämme.
Sana sanoo, että me olemme hänen tekonsa.
Hän rakentaa meitä.
"... jos loppuun asti pidämme vahvana toivon rohkeuden ja kerskauksen."
Oikea käännös kuuluu: "...koska loppuun asti pidämme vahvana..."
Koska Messias tekee meissä työtään, -
meissä pysyy vahvana toivo, rohkeus ja kerskaus.
Toivomme kohdistuu Jumalan lupauksiin tulevasta valtakunnasta.
Me pysymme rohkeina ja kerskaavina loppuun asti, -
koska pidämme toivosta lujasti kiinni.
"Sentähden, niinkuin Pyhä Henki sanoo..."
Palaamme asiaan, jota tutkimme pari viikkoa sitten.
Eräs sana on tälle kirjeelle olennainen.
Se on sana "tänään".
Ei eilen eikä huomenna vaan nyt, tänään.
Sanaa korostetaan tietyissä yhteyksissä.
Jakeessa 7 lukee: -
"Sentähden, niinkuin Pyhä Henki sanoo: -
"Tänä päivänä, jos te kuulette hänen äänensä, -
älkää paaduttako sydämiänne, niinkuin teitte kapinoidessanne."
Kun totuutta julistetaan ja Jumala ilmestyy, -
sinä joko kuulet ja tottelet tai kuulet ja kapinoit.
Muita vaihtoehtoja ei ole.
Olet joko kapinassa Jumalaa kohtaan ja saat siitä seurauksen, -
tai tottelet, jolloin sinua kohdellaan hänen perheensä jäsenenä.
Muita vaihtoehtoja ei ole. Olet joko kapinallinen tai kuulut Jumalalle.
Kaikki riippuu siitä, mitä teet, kun häntä julistetaan.
Avainkäsite on "tänä päivänä". Jumala saattaa puhua sinulle tänään, -
ja sinun pitää tehdä päätös totella.
Päätös alkaa uskosta.
Usko ei ole suoritusta eikä kuuliaisia tekoja.
Usko on sen tunnustamista, että minä uskon ja otan tämän vastaan.
Kun usko on aitoa, se synnyttää kuuliaisuutta.
Kuuliaisuus ei pelasta meitä vaan usko. Uskossa on voima -
muuttaa meidät kuuliaisiksi lapsiksi.
Ehkä väität, ettet tiedä, onko sinusta kuuliaiseksi.
Kyllä sinusta on, koska me olemme hänen tekonsa.
Hän aikaansaa meissä kasvun, koska hän rakastaa meitä.
Ja ketä hän rakastaa, hän myös kurittaa.
Uskollisuudessaan hän muuttaa meitä.
Jae 7: -
"Sentähden, niinkuin Pyhä Henki sanoo: -
'Tänä päivänä, jos te kuulette hänen äänensä, -
älkää paaduttako sydämiänne, niinkuin teitte kapinoidessanne, -
kiusauksen päivänä erämaassa, -
jossa teidän isänne minua kiusasivat ja koettelivat..."
Siinä puhutaan Jumalan uskollisuudesta.
Hän toteuttaa lupauksensa. Hän ilmaisee totuutensa ihmisille.
Toora ei pelasta meitä. Niin ei Raamattu opeta.
Sen sijaan Toora sisältää viisautta ja totuutta.
Se opettaa, mikä on vanhurskasta ja mikä väärää.
Jumala käski Mooseksen sanoa kansalle Toorasta näin: -
"Tänään panen sinun eteesi siunauksen ja kirouksen."
Se osoittaa Jumalan Sanan todeksi.
Jos päätän rikkoa jotain käskyä, -
osoitan Jumalan sanan todeksi, koska kirous on matkalla.
Jos noudatan käskyä, Jumalan Sana osoittautuu todeksi, -
koska saan siunauksen.
Erämaassa kansa koetteli Jumalaa.
Kohta ei tarkoita sitä, että kansa olisi asettanut Jumalan eteen kiusauksen.
He halusivat testata Jumalaa ja saada selville, millainen hän oli.
Jumala sanoi, että kansa sai hänet osoittamaan uskollisuutensa.
Hän osoitti, että häneen ja hänen Sanaansa saattoi luottaa.
Rikkomuksesta seuraa rangaistus ja kuuliaisuudesta siunaus.
Hepr. 3:9: Erämaassa "teidän isänne minua kiusasivat [testasivat] -
ja koettelivat, -
vaikka olivat nähneet minun tekojani neljäkymmentä vuotta."
Jumala osoitti heille tässä muutosvaiheessa uskollisuuttaan -
40 vuoden ajan.
40 vuoden ajan heidän kuuliaisuuttaan palkittiin ja rikkomuksiaan rangaistiin.
Valitettavasti Egyptistä lähtenyt sukupolvi ei oppinut läksyä.
He kuulivat Jumalan äänen mutta jatkoivat kapinointiaan.
Siksi he kuolivat erämaassa.
Jakeessa 10 selitetään, miksi: -
"...sentähden minä vihastuin tähän sukupolveen..."
Jumala todellakin suuttui sille sukupolvelle.
"... ja sanoin: 'Aina he eksyvät sydämessään'..."
mutta he eivät oppineet tuntemaan minun teitäni."
Tämä jae on hyvin merkityksellinen.
"He eivät tunne minun tietäni." Mitä siitä tulee mieleesi?
Aina kun Kirjoituksissa on sana "tie", -
mieleeni tulee 2. Moos. 33.
Ehkä sinun mieleesi tulee Joh. 14, joka on hieno jae ja liittyy tähän.
Siinä Messias sanoo: "Minä olen tie, totuus ja elämä." Niin hän onkin.
Perusta sille, että Messias on tie, löytyy 2. Moos. 33:sta.
2. Moos. 33:12-13:ssa Mooses käy Jumalan kanssa vuoropuhelua.
Mooses on siinä hämmentynyt, -
koska hän tietää, että hänen pitäisi viedä kansa luvattuun maahan.
Hän tietää Messiaastakin. Siksi hän sanoo: "Jumala, en ymmärrä."
"Katso, sinä sanot minulle: 'Johdata tämä kansa sinne', -
mutta et ole ilmoittanut minulle, kenen sinä lähetät minun kanssani."
Ketä Mooses pyytää mukaansa? Messiasta, -
koska Mooses uskoo, että kun kansa pääsee luvattuun maahan, -
Jumalan valtakunta saa alkunsa.
Hän tietää, että kansalla täytyy olla kuningas.
Mooses on ensimmäinen lunastaja ja hän odottaa toista.
Mooses tietää, ettei hän perusta valtakuntaa vaan Messias Jeshua.
Mooses ei tiennyt Messiaan nimeä mutta hän tiesi Messias-Kuninkaasta.
Mooses sanoi: -
"...et ole ilmoittanut minulle, kenen sinä lähetät minun kanssani."
"Jos siis olen saanut armon sinun silmiesi edessä..."
"Jos olet luvannut perustaa valtakuntasi Messiaan kautta -
ja me valmistaudumme luvattuun maahan menoon, -
missä Messias on?"
Mooses jatkaa: "...ilmoita minulle tiesi..."
Juutalaisuuden tutkijat ymmärtävät, että siinä puhutaan Messiaasta.
Eli sana "tie" liittyy Messiaaseen.
Palataan Hepr. 3:10:een.
Kun kansan sydän on erehtyväinen, -
Jumalan käskyjä rikkova ja kuriton, -
he eivät tunne Jumalan teitä eivätkä Messiasta.
Samalla tavalla erämaassa ne, jotka eksyivät sydämessään, -
eivät päässeet luvattuun maahan.
Ne, jotka erehtyvät tien eli Messiaan suhteen, -
joutuvat kohtaamaan Jumalan vihan.
Jae 11: "...ja niin minä vihassani vannoin: -
'He eivät pääse minun lepooni'."
Levon ja valtakunnan välillä on yhteys.
Luvattuun maahan pääseminen on esikuva -
valtakuntaan pääsemisestä.
Jumala sanoo: "Jos et tunne tietäni, Messiastani, -
et koskaan pääse lepooni."
He eivät pääse luvattuun maahan -
vaan joutuvat kohtaamaan Jumalan vihan.
Me luemme Heprealaiskirjettä, joka on Uudessa testamentissa.
Siinä opetetaan selvästi: Jos et tunne Jumalan tietä, Messiasta, -
et pääse valtakuntaan."
Opetussarjan aluksi sanoin, että meidän täytyy tietää, -
kuka Messias on ja mitä hän on tehnyt, -
jotta voisimme ottaa hänet vastaan ja luottaa häneen.
Jotta tekisimme hänen nimeään tunnetuksi ja palvoisimme häntä.
Jotta meistä tulisi uskollinen kansa, ei kapinallinen.
Siitä nämä jakeet kertovat.
"...he eivät oppineet tuntemaan minun teitäni."
Jae 11: "...ja niin minä vihassani vannoin: -
'He eivät pääse minun lepooni'."
Sen sijaan he joutuivat kohtaamaan Jumalan vihan.
3. luvussa alkaa uusi jakso jakeesta 12.
Haluan puhua tästä asiasta lisää ensi viikolla, -
koska mukana on valtava lupaus.
Kyseessä on esikuva, jonka toteutumista me tutkimme, -
ei pelkkää varjoa, vaan sitä, mikä varjon loi.
Siinä puhutaan Messiaasta valtakunnan Kuninkaana.
Ellet tunne Messiasta, et pääse hänen valtakuntaansa.
Jae 12: -
"Katsokaa..." Se on tärkeä sana, -
koska Messias käyttää samaa sanaa evankeliumeissa.
Hän käyttää sitä puhuessaan lopun ajoista.
"Katsokaa" voidaan kääntää myös sanoilla "kavahtaa" tai "pitää vaari".
Se tarkoittaa profeetallista ymmärrystä, -
jotta käsitämme, mitä maailmassa tapahtuu -
ja voimme reagoida oikein.
Meidät on kutsuttu ymmärtämään aikoja, -
joissa elämme, jotta voimme reagoida oikein.
Sanassa sanotaan, että Jumala ilmoittaa kaiken, mitä aikoo tehdä, -
profeetoilleen, jotta he kertoisivat meille -
ja me ymmärtäisimme, mitä Jumala tekee.
Näin voimme reagoida kuuliaisesti ja ottaa Jumalan työn vastaan.
Jakeessa 12 sanotaan siis: -
"Katsokaa, veljet..." Siinä puhutaan uskoville.
"Katsokaa, veljet, ettei vain kenelläkään teistä ole -
paha, epäuskoinen sydän..."
Paha, epäuskoinen sydän saa ihminen luopumaan Jumalasta.
Siinä ei puhuta pelastuksen menettämisestä.
Siinä puhutaan seurakunnasta.
Egyptistä palanneessa seurakunnassa -
oli monta sellaista, jolla ei ollut uskoa.
Oli monta väärillä motiiveilla lähtenyttä.
He eivät halunneet palvella Jumalaa.
Heitä ei kiinnostunut Jumalan palvominen erämaassa, -
hänen opetuksensa kuuleminen ja noudattaminen.
He vain tahtoivat päästä pois Egyptin kärsimyksistä.
Jossain mielessä he rakastivat Egyptiä, -
koska he halusivat alituiseen surmata Mooseksen -
ja saada uuden johtajan, joka veisi heidät takaisin Egyptiin.
He muistivat lihallisuudessaan Egyptin hyvät ruuat.
Ruoka merkitsi heille enemmän kuin totuus.
He ajattelivat vatsan täytettä, eivät Punaisenmeren kastetta, -
josta heidän oli tarkoitus nousta uutena kansana.
Seurakunnassa voi olla ihmisiä, jotka vain teeskentelivät -
eivätkä oikeasti antautuneet Jumalalle.
Siitä tässä varotetaan.
Hepr. 3:n jälkimmäisessä puoliskossa varotetaan Jumalan kansaa -
ja kehotetaan varmistautumaan, onko jokaisella liittosuhde Jumalaan.
Niillä, jotka ovat tässä liittosuhteessa, on Pyhä Henki.
Pyhä Henki on voittaja. Hän laittaa asiat Jumalan järjestykseen.
Hän vapauttaa meidät ja antaa voiman totella Jumalaa.
Ne, jotka kääntyvät nopeasti pois, luopuvat Jumalasta.
Erämaassa olevat eivät tahtoneet Jumalan kutsumusta.
He eivät olleet siitä osallisia, -
vaan he olivat lähteneet Egyptistä aivan muista syistä.
Siksi he kuolivat erämaassa.
Monet ovat uskoneet väärän sanoman: -
Ota Messias vastaan, -
niin ongelmasi ratkeavat ja hän toteuttaa unelmasi.
Ei. Ota vastaan Messias siksi, -
että saisit syntisi anteeksi ja eläisit vanhurskaasti.
Ensi viikolla puhumme lisää tästä elintärkeästä kohdasta, -
koska olemme valtakunnan kansalaisia, joita odottaa suuri toivo.
Toivottavasti sait siunauksen ja voit kertoa siitä muille.
Tulethan taas ensi viikolla kuuntelemaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen